ИнтерФУТБОЛ :: Қинғирлик бир хил, жазо-чи?\nХабарингиз бор, албатта, «Барселона», «Реал» ва «Атлетико» клублари ўз таркибларига янги футболчиларни жалб этишда қоидабузарликка йўл қўйишгани учун ФИФА томонидан жазоланишган. Яъни халқаро ташкилотнинг Интизом қўмитаси уларни 2та трансферлар мавсумида қатнашиш ҳуқуқидан маҳрум этганди. Табиийки, айбланувчилар ФИФА қароридан норози ҳолда, Спорт арбитраж судига мурожаат қилдилар. Таажжубки, адолат пешволари «Барселона» даъволарини инобатга олишмади, «Реал» ва «Атлетико» талаблари эса қисман бўлсада, қондирилди.\n2014 йил 2 апрель. «Барселона»га янги футболчиларни «заявка»га киритиш тақиқланди\nНима бўлганди? Каталонияликлар 2009-2013 йиллар оралиғида ёши 18га етмаган кўплаб футболчиларни ФИФА қоидаларини бузган ҳолда, ўз академияларига қабул қилишган. Ташкилот вакилларининг хулосаларига кўра, халқаро трансферга жалб этилган шахс олди-сотди манбасига айланмаслиги лозим. Соддароқ айтганда, «Барса»ни қизиқтириб қўйган ёш иқтидор соҳиби хорижий шаҳарда яшаётган бўлса, 3 хил ҳолатда академиядан жой олиши мумкин:\n1. Агар унинг ота-онаси футболга алоқаси йўқ шахсий сабаблар билан Испанияга кўчиб ўтган бўлишса;\n2. Агар у ЕИга аъзо мамлакатда яшаган ва ёши 16дан ошган бўлса;\n3. Унинг манзили Испания чегарасига 50 километрдан яқинроқ бўлса.\nДейлик, Антуан Гризманн вақтида шу имтиёздан фойдаланиб, Франция ва Испания ўртасида эмин-эркин қатнаганди.\n«Барса»га қандай жазо белгиланди? 2та трансферлар мавсумида янги ўйинчиларни таркибга жалб қилмаслик. ФИФА ўз ҳукмини қуйидагича изоҳлади: «Балоғатга етмаган иқтидор соҳибининг эркин ривожланишини таъминлаш ҳар қандай спорт манфаатларидан муҳимроқдир». Аммо ФИФА ишлаб чиққан ҳужжатларда ёш футболчилар тақдирига ҳеч қандай кафолат йўқ. Мисол учун, у жароҳатланса ёки ўйини қовушмаса ўзи ва яқинлари кўчада қолишлари мумкин.\n2014 йил 30 декабрь. «Барселона» апелляцияси рад этилди\nАпелляция жамоага нима берди? «Барселона» ёзма равишда даъво қилиш орқали вақтдан ютди. Яъни 2014 йилнинг ёзида жамоа учун керакли футболчиларни харид қилиш имкониятига эга бўлди. Амалда Суарес, Матьё, Ракитич, тер Штеген ва Бравони таркибига қўшиб олган клуб ЕЧЛда ғолиб чиқди.\nАпелляция нега рад этилди? Ҳозирда бу савол янада муҳимроқ аҳамият касб этмоқда. САС «Барселона»нинг қоидабузарлиги тўла-тўкис исботланганини қайд этиб, 450 минг Швейцария франки миқдоридаги жаримани ҳам ўз кучида қолдирди. Шу тариқа каталонияликлар 2016 йилгача расмий учрашувларда бирор дебютантдан фойдаланолмадилар.\n2016 йил 2 январь. Каталония клуби дисквалификацияси тугади\nНеча нафар футболчи «заявка»га киритилди? Трансферлар дарчасининг дастабки куниёқ «Барселона» тизимидаги жамоаларда жами 77 нафар футболчи рўйхатга олинди. Улар академия, ўринбосарлар жамоаси ёки асосий таркибдан жой олишлари мумкин эди.\nЖазо оқибати қандай? Энди «Барселона» рўйхатга олиш қоидасини бузмаслиги шарт. Шу кетишда каталонияликлар янги Мессига эга бўлишлари даргумон. Таажжубки, ФИФА оммавий текширувлар ўтказиш ва қодабузарларни жазолашга унчалик ошиқмаяпти.\n2016 йил 14 январь. «Атлетико» ва «Реал»га нисбатан тақиқ\nКлублар нима учун ва қандай жазоланишди? ФИФА ЧЛнинг бўлажак финалчиларини балоғатга етмаган футболчиларга оид қоидаларни бузганликда айблади. Интизом қўмитаси уларни ҳам 2та трансферлар мавсумидан четлатди. Шунингдек, «Атлетико» 900 минг, «Реал» эса 360 минг франк миқдорида жаримага тортилди.\n«Реал» ва «Атлетико» ҳамда «Барселона»нинг қоидабузарликлари ўртасидаги фарқ нима? Аслида умуман тафовут йўқ. Каталонияликлар қинғирликка 2009 йилдан қўл урган бўлишса, «матрасчилар» 2007-2014 йиллар оралиғида қоида бузишган, «Қироллик клуби» эса барчасини 2005 йили бошлаганди. Қизиқ, унда жарималар миқдори нега турлича? Гап шундаки, қоидабузарликлар сони «Атлетико»да кўпроқ, «Барса» ва «Реал»да озроқ.\nЖазо нима учун тўхтатилди? Қоидага биноан, САS апелляцияни кўриб чиқаётган пайт «Барселона» 2014 йилнинг ёзги трансферларидан фойдаланганди. Мадрид грандларига эса нима учундир 2та трансферлар мавсумида иш юритиш имкони берилди.\nЖамоалар апелляциядан қандай фойдаланишди? «Атлетико» тақиқ 2018 йилгача чўзилиб кетишидан хавотирланиб, таркибни кучайтириш учун 81 млн. евро сарфлади. Бу борада доимо фаоллик кўрсатадиган «Реал» эса биргина Моратани Мадридга қайтариш билан чекланди. Кўриниб турибдики, «Қироллик клуби» тақиқдан заррача ҳайиқмади. Айтганча, айни пайт каталонияликлар томонидан «Реал»га ён босганликда айбланаётган Ла-лига президенти Хавьер Тебас шундай баёнот берди: «ФИФА ва УЕФА менга одоб-ахлоқ мезонларидан сабоқ бермоқчими? Биз қулчилик ва болалар савдосига қаршимиз. Аммо бу қоидалар - ўтмиш сарқитлари. Ҳайронман, халқаро ташкилотлар мутасаддилари нимани назарда тутишмоқда? Академияларда болакайлар нафақат футбол сирларини ўрганадилар, балки чуқур билимга ҳам эга бўладилар. Бундай тақиқ қўллашга на ФИФА ва на УЕФА ҳақли». Эътиборли жиҳати, «Барса» жазога тортилганида, Ла-лига бундай фаол ҳимояни намойиш қилмаганди.\n2016 йил декабрь. «Реал» апелляцияси қисман қониқтирилди\n«Реал» даъвоси нима бўлди? CAS далилларни инобатга олиб, тақиқ муддатини қисқартирди. Унга кўра, «Қироллик клуби» 2017 йилнинг ёзидан эътиборан янги футболчиларни харид қилиши мумкин. Флорентино Перес хотиржам. У клуб судда ўзини ҳимоя қила олишини баралла таъкидлади.\n«Атлетико» нима қилди? «Ҳиндулар» мураккаброқ йўлни танладилар. Улар октябрь ойида тақиқ тўхтатилишидан воз кечиб, судьялар билан келишувга эришдилар. Энди клубнинг иши жорий йилнинг биринчи ярмида кўриб чиқилади.\nНима учун эътироз кўп? Биринчидан, ФИФАнинг ҳукмидан болалар жабр кўрмоқдалар: «Реал» қандайдир сирли равишда уругвайлик ёш иқтидор соҳиби ҳужжатларини йўқотиб қўйди, дунёнинг турли бурчакларидаги кўплаб болакайлардан воз кечди. «Барселона»да эса жами 73 нафар бола ва ўсмир бир йилгача майдонга тушолмайди. Хуллас, ФИФА клублар эмас, футболчиларни жазолагандек... Иккинчидан, «Реал»нинг жазо муддати 2 бараварга камайтирилгани каталонияликлар учун қўшимча зарба бўлди. Ваҳоланки, бу ерда ҳеч қандай одам савдоси йўқ. Хўш, унда нима учун Англия клублари жазога тортилмаяпти? Чунки улар Африка ёки Жанубий америкалик футболчиларнинг ота-оналари учун иш жойини нақд қилиб қўймоқдалар. Бундан ташқари, дунёнинг қайси нуқтасида 16 ёшли ўсмир «Манчестер Сити»даги каби ойига 150 минг евро маош олиши мумкин? Учинчидан, дейлик, «Барса» қоидани 10 марта, «Реал» эса 8 марта бузган. Лекин нима учун бири жазони тўлиқ олдию, иккинчиси 50 фоиз? Ахир апелляцияда қатнашган адвокатлар ўзгармаганди-ку. Боз устига, қоидабузарликни кейинроқ бошлаган «Барселона» биринчи бўлиб жазога тортилди. Хўш, «Атлетико»га белгиланган жазо муддати ўзгаришсиз қолса, унда нима бўлади? Нафақат Испания, балки бутун футбол оламида йирик можаро юзага келмайдими? Шундай экан, ФИФАнинг антиқа қоидасини зудлик билан тартибга келтириш талаб этилади.


“Реал”нинг ҳафсаласи пир бўлди. Клуб Роналду-Майорга можаросига аралашди - www.Voydoda.com - Скачать новинки музыки 2018 бесплатно -\nАвтор: sevara / Дата: 13-10-2018, 12:21 / Просмотров: 497\nКлуб Португалиянинг “Correio da Manhã” газетасини судга берди.\nМадриднинг “Реал” жамоаси Португалиянинг “Correio da Manhã” газетаси устидан судга шикоят киритди.\nТаъкидлаш жоизки, мазкур газета аввалроқ Роналду-Майорга можаросига оид мақола эълон қилган эди. Мақолада Криштиану Роналду айнан “қироллик клуби”нинг талаби билан Кэтрин Майоргага 375 минг доллар миқдорида пул тўлагани ҳақида маълумот берилганди.\n“Эълон қилинган мақолада ёлғон маълумотлар мавжуд. Бу эса клуб обрўсига жиддий путур етказади. Криштиану Роналду билан содир бўлган воқеага “Реал”нинг ҳеч қандай алоқаси йўқ. Шу боис, бу масалада клуб қандайдир чора қўллаши мумкин эмас.\n“Реал” газетадан ушбу мақола юзасидан раддия беришни талаб қилади”, дейилади “Реал” расмий сайтидаги баёнотда.\nМаълумот учун, Роналду унга қарши очилган жиноий иш ортида “Реал” ва унинг президенти Флорентино Перес тургани ҳақида тахмин қилганди, кейинроқ эса футболчи сўроқ қилиш учун АҚШга чақирилилиши мумкинлиги айтилганди.скачать dle 12.1


Жиззахда бешта муҳим ташаббус бўйича болажонлар шашка ва шахмат турлари бўйича беллашди » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Жиззахда бешта муҳим ташаббус бўйича болажонлар шашка ва шахмат турлари бўйича беллашди\n37-мактабгача таълим муассасаси Жиззах шаҳридаги катта боғчалардан биридир, бу масканда айни пайтда 315 болажонлар тарбияланмоқда.\n27 нафар педагог ҳодимлар янги педагогик технологиялардан унумли фойдаланиб, яхши натижаларга эришмоқда.\nМТМ мудираси Нафосат Юлдашеванинг айтишича олий тоифали педагог Азиза Жўрақулова ёш мутахассисларга ибрат кўрсатиб, устозлик қилмоқда. Тарбиячи Шахло Ризаева, Гулсанам Эсонқулова, Чарос Ибрагимова каби тарбиячилар меҳнатидан ва фаолиятидан ҳам ота-оналар мамнун.\nПедагогик жамоа аъзолари “Илк қадам” давлат ўқув дастури асосида иш олиб бормоқдалар.\n“Адолат” СДПнинг “Мактабгача таълим - кадрлар тайёрлашнинг бирламчи бўғини” лойиҳаси доирасида ҳамкор ташкилотлар билан биргаликда боғчаларда бир қатор ҳайрли ишлар амалга ошириб келинмоқда.\nПартиянинг вилоят Кенгаши ташаббуси билан “Ҳар бир болага мехр-мурувват” ойлиги доирасида қолаверса, Юртбошимиз томонидан илгари сурилган бешта муҳим ташаббус ижроси юзасидан мазкур боғчада спортнинг шашка ва шахмат турлари бўйича мусобақа ташкил этилди. Мазкур тадбирда болажонлар билан биргаликда боғча педагогик жамоаси, ота-оналар ҳамда партия фаоллари иштирок этишди.\nДастлаб, болажонлар аллақачон харфларни таниганлиги, ўқишни ўрганганлигини намоён этиб, барчани хурсанд қилишди. Улар ўқиган шеърлар, ижро этган қўшиқлар ҳам тадбир қатнашчиларига манзур бўлди.\nТадбир сўнгида болажонларга тадбир ташкилотчилари томонидан диплом ҳамда эсдалик совғалари топширилди.


13.01.2022 – Пазанда.Уз / Pazanda.uz\nГлавная / 2022 / January / 13\nАрхивы за день : 13.01.2022\nТомоқ қичиши сабаблари даволаш\n13.01.2022\tЖамият, Саломатлик Comments Off on Томоқ қичиши сабаблари даволаш\nФарингит – бу ютиш қийинлиги, томоқдаги ёниш, оғриқ ва томоқ қичишишга олиб келадиган ҳолат. Бундан ташқари, одатда совуқ билан содир бўладиган фарингит, коксаки ёки мононуклёз каби томоқ инфексиясининг натижаси бўлиши мумкин. Фарингит нима? Фарингит нима? Саволга қисқача жавоб томоқнинг орқа қисмининг яллиғланиши сифатида берилиши мумкин, бу фаренкс деб аталади. Одамлар …\n13.01.2022\tАжоибот, Жаҳон Comments Off on Субсидия нима дегани? Субсидия олиш тартиби\nСубсидия сўзи; Бу кундалик ҳаётда тез-тез ишлатиладиган сўзлардан биридир. ТДК малумотларига кўра, субсидия сўзининг келиб чиқиши ҳам сўроқ остида. Субсидия сўзини биринчи марта ешитган одамлар Гоогле қидирув тизимида “субсидия нимани англатади?” деб сўрашади. жавоб излайди. Кҳўш, субсидия сўзининг келиб чиқиши нима, субсидия сўзи нечта манога ега? Субсидия сўзининг маноси шу …\n13.01.2022\tМаданият, Саломатлик Comments Off on Думгаза огриши сабаблари, белгилари даволаш\nДумгаза умуртқа поғонасининг пастки қисмида, тепада жойлашган учбурчак суякдир. Бу суяк катта аҳамиятга ега, чунки у турли мушакларнинг бириктирувчи нуқтасини ташкил қилади. Бугунги кунда, айниқса, компютер олдида узоқ вақт ўтириш, коксиксте оғриқнинг кучайишига олиб келади. Думгаза оғриғи Оммавий тилда копчик деб аталадиган думгаза учбурчак шаклдаги тузилиш бўлиб, одатда умуртқа поғонасининг …


"Реал" кеча "Реал Сосьедад"га қарши ўйинни бошқарган ҳакам устидан шикоят қилмоқчи\n7 январь, 2019, 13:08\nМадридликлар ўз майдонларида мағлуб бўлишди.\nМадриднинг "Реал" клуби кеча Ла Лиганинг 18-турида "Реал Сосьедад"га қарши бўлиб ўтган ўйин юзасидан ҳакамлар устидан шикоят қилмоқчи.\nMarca нашрининг ёзишича “қироллик клуби” раҳбарияти кечаги ўйинни бошқариб борган ҳакам Хосе Мунуэро Монтеронинг хатти-ҳаракатларидан норози бўлмоқда ва бу борада Испания футбол федерациясига арз қилмоқчи.\nМадридликлар Винисиус Жуниорга нисбатан ишлатилган қўполликдан сўнг ҳам ҳакамнинг пенальти бермаганига ҳайрон бўлишган. Чунки, ҳакам ўша пайтда VAR тизимидан фойдаланиб, вазиятни қайта баҳолаши мумкин эди.\nЭслатиб ўтамиз, “Реал” айни дамда мусобақа жадвалида 5-ўринни эгаллаб турибди.


Тошкентда йил охиригача таъмирланадиган йўл ва йўлаклар рўйхати маълум қилинди » Скачать музыку бесплатно новинки музыки 2016-2017\nКомментариев: 0 Просмотров: 276 Дата: 31-05-2016, 05:02 30 май куни Тошкент шаҳар ҳокимлигида пойтахтдаги йўлларда олиб борилаётган қурилиш, таъмирлаш ишларига бағишланган брифингда Тошкент шаҳар Ободонлаштириш бош бошқармаси жорий йил якунигача таъмирланадиган йўл ва йўлаклар рўйхатини маълум қилди, деб Kun.Uz ёзмоқда. Шаҳар ободонлаштириш бош бошқармасидан олинган маълумотларга кўра, жорий йил якунига қадар шаҳар ва туманлар тасарруфидаги йўл ва йўлакларни буткул ва жорий таъмирлаш режалари қуйидагича: 1. Ҳ.Бойқаро кўчаси (ДСН биносидан Бектемир йўли кўчасигача бўлган оралиқ);2. Нукус кўчаси (Бобур кўчасидан Тараққиёт кўчасидаги транспорт тоннелигача бўлган оралиқда бордюр алмаштириш);3. Қорасарой кўчаси (А.Қодирий кўчасидан Қумлоқ кўчасигача бўлган оралиқ);4. Бешёғоч кўчаси (Самарқанд дарвоза кўчасидан Масжид биносигача бўлган оралиқ);5. Катта Қаъни кўчаси (Фозилтепа кўчасидан Ал-Хоразмий кўчасигача бўлган оралиқ);6. Янги Юнусобод кўчаси (Янги Шаҳар кўчасидан ТАҲЙгача бўлган оралиқ);7. Бобур кўчаси (Аэропорт йўли ўтказгичидан Нукус кўчасигача бўлган оралиқда бордюр алмаштириш);8. Бешариқ кўчаси ( Иззат кўчасидан 48-кўп қаватли уйгача бўлган оралиқ);9. Янги Байналмилал кўчасида йўл ва йўлакларни автотураргоҳ билан бирга буткул таъмирлаш;10. Бобур кўчаси (Аэропорт майдонидан Шота Руставели кўчасигача бўлган оралиқ);11. Нукус кўчаси (Бобур кўчасидан Тараққиёт кўчасигача бўлган оралиқ);12. Яҳё Ғуломов кўчаси (Мустақиллик шох кўчасидан Истиқбол кўчасигача бўлган оралиқ);13. Абдулла Қодирий кўчаси (Рашидов кўчасидан Қори Ниёзий кўчасигача бўлган оралиқ). Таъмирлаш ишлари 2016 йил якунига қадар тугатилиши кўзда тутилган. - деб хабар бермоқда Carzone.uz нашри.


"Сурхон" мураббийи: “Легионерлардан кўп нарса кутяпмиз” / CHAMPIONAT.asia\n03:06Франция чемпионати. ПСЖ мавсумдаги 21-ғалабасини қўлга киритди 1 02:56Ла Лига. "Атлетико" "Вильярреал"дан усутун келди 3 02:00Olamsport: Дзюдочиларимиздан кетма-кет олтин медаллар, "Ҳумо" плей-оффда ўйин ўтказди ва бошқа хабарлар 0 01:46Бензема "Манчестер Сити" ҳақида: "Мақсадимиз – ғалаба, доим шундай бўлган" 1 01:28ПСЖ махсус либосларда майдонга тушди. Сабаб – коронавирус 2 01:08Истанбул дербиси. "Галатасарой" устунликка эришди 3 00:55Франция чемпионати. ПСЖнинг "Бордо"га қарши асосий таркиби билан танишинг 0 00:22А Серия. "Рома" йирик ҳисобда ғалаба қозонди 0 00:13Ла Лига. "Атлетико" – "Вильярреал". Жамоаларнинг бошланғич таркиблари билан танишинг 2 23:47АПЛ. "Арсенал" – "Эвертон" баҳси голларга бой бўлди 5 23:29Остон Ўрунов "Уфа" билан Рафаэль Бенитес жамоасини мағлуб қилди 12 23:15"Барса" Лаутарога 5 йилга мўлжалланган битим таклиф қилди 10 23:00Рифат Акрамхўжаев: "Асосий мақсад яхши футболчиларни тарбиялаб бериш" 2 22:49“Навбаҳор” эртага украиналик ҳимоячининг трансферини эълон қилиши кутилмоқда 29 22:40"Спартак" - "Пахтакор" учрашувидан мухлислар ФОТОГАЛЕРЕЯСИ 5\n"Сурхон" мураббийи: “Легионерлардан кўп нарса кутяпмиз”\n17 авг 2019 19:47\nТеглар : СурхонВладимир Андреев\nCoca Cola суперлига 17-тур доирасидаги «Қўқон-1912» - «Сурхон» учрашувидан кейинги матбуот анжуманининг биринчи қисмида “Сурхон” жамоаси бош мураббийи вазифасини бажарувчиси Владимир Андреев иштирок этди.\n- Ўйин биз учун дуранг билан тугаши мумкин эди. Аммо жарима зарбасидан кейин урилган гол мезбонларга ғалаба келтирди. Қолган дақиқаларда ҳисобни тенглаштириш учун бир қатор имкониятларга эга бўлдик. Бироқ улардан фойдалана олмадик. Мезбонлар ҳам яхши ўйнашди. Абдул Азиз Юсуповдан ҳар доим ҳужумчи сифатида фойдаланардик. Ҳар бир жамоада "ротация" бўлиб туради. Биз легионер ҳужумчига имкон бериб кўрдик.\nЛегионерлардан кўп нарса кутяпмиз. Ҳозир хулоса чиқаришга эрта. Бразилиялик футболчининг имкониятларни кўришга муваффақ бўлдик. Биринчи бўлимдаги ўзгариш бизга самара келтирди.\nКарло Анчелотти: "Эриксен Пирлога ўхшайди" 3\nВладимир Бубанья: “Муваффақият йўлида барча хизмат қилишга тайёр” 6\nҲасан Рўзиев: “Етакчи жамоаларга муносиб қаршилик кўрсатишга уринамиз” 10\nПирло: “Златан “Милан” учун жудаям муҳим” 2\nПирло Италия шон-шараф залидан жой олади, Лукакуга эса махсус соврин топширилади 5\nНазорат учрашуви. "Сурхон" - "Қизилқум" 6:0 29


"Қизиқарли факт". Арсен Венгерни жароҳатлашига оз қолган Ҳабиб Коло Туре ҳақида / CHAMPIONAT.asia\n"Қизиқарли факт". Арсен Венгерни жароҳатлашига оз қолган Ҳабиб Коло Туре ҳақида\n07 апр 22:40\nТеглар : Ливерпуль Манчестер Сити АрсеналКоло Туреқизиқарли фактлар\n"Қизиқарли факт" рукнининг 2-сони "Championat.asia" сайти орқали эътиборингизга ҳавола қилинмоқда.\nБугунги қаҳрамонимиз фаолияти давомида "Арсенал" (2002-2009), "Манчестер Сити" (2009-2013) ва "Ливерпуль" (2013-2016) каби клубларда фаолият олиб борган ҳимоячи Коло Туре бўлади.\nКоло Туренинг икки нафар укаси ҳам профессионал футбол билан шуғулланишган. Биринчиси "Барселона" ва "Манчестер Сити"даги фаолияти билан сизга яхши таниш бўлган Ньеньери Яя Туре. Оиланинг учинчи фарзанди Ояла Ибрагим Туре эса "Ницца", "Металлург" (Донецк), Сурия, Миср, Ливия ва Ливан клублари шарафини ҳимоя қилган. У 2014 йил (28 ёшида) саратон туфайли вафот этди.\nБир пайтлар "Манчестер Сити" мухлислари ака-ука Коло ва Яя Турелар ҳақида қўшиқ куйлашарди.\nКоло 2002 йил "Арсенал" сафидаги илк машғулотида шу қадар жаҳд билан ҳаракат қилдики, дастлаб жамоа ҳужумчиси Деннис Бергкампни жароҳатлаб, бироздан кейин "тўпчилар" бош мураббийи Арсен Венгернинг оёғига ҳам зарба берди.\n"Арсенал" уни 2002 йилда "АСЕК Мимозас" клубидан 150 минг фунт стерлинг эвазига харид қилганди. Лондон клуби 7 йилдан кейин унинг трансферидан 100 баробар кўпроқ даромад қилган.\nКоло Туре "Арсенал", "Манчестер Сити" ва Кот д’Ивуар терма жамоаси сардори бўлган.\n"Арсенал"нинг собиқ футболчиси Сеск Фабрегаснинг эслашича, у жамоадошларининг хатоларини ҳар доим "юмшоқлик билан" танқид қилган. "Манчестер Сити" сафидаги машғулотлардан бирида эса Эммануэль Адебайор билан ёқалашиб кетган.\nКоло Туре 2011 йилда допинг-тестидан ўтолмагани боис 6 ойга футболдан четлатилган эди.\nСобиқ футболчи ислом динига эътиқод қилади.\nДарвоқе, у бугунги кунда "Лестер" устози Брендон Рожерснинг ёрдамчиси ҳисобланади.\n"Қизиқарли факт". "Бунёдкор"нинг бразилиялик мураббийи ҳақида (1-сон)\nМЮ "Вулверхэмптон" футболчиси билан шартнома имзолашга яқин турибди 4\n07 апр 23:02:21\nИсломий килиб айтганда Хабиб Коло Тура, укаси Яхё Тура. Коло Туре Арсенални «енгилмаслар» таркибида уйнаган яхши футболчи эди. Аммо класс буйича укаси Яя Туре барибир сал кучлирок эди Барсада ва айникча Ситида ёркинрок уйнаган.\n08 апр 00:52:02\nШунака химоячи етишмаяпти арсеналга.\n07 апр 22:54:51\nБу фактлар ичида энг асочий факт ёк.\nКоло Туре ягона химоячи.Рекордчи\nАПЛ да Арсенал билан маглуб 38 турда маглуб булмасдан чемпион булган.\nШотландия да Селтик билан хам бирор учрашувда маглуб булмасдан чемпион булган ягона уйинчи.\nФакт бу факт. Chempionat.asia хушёрлик давр талаби\n07 апр 22:47:45\nHabib Kolo Tura to'liq ism sharifi\n07 апр 22:31:57\nXabib degan joyini topaolmadim


Бу йил Маккада Ҳаж қандай ўтди – фото - 22.07.2021, Sputnik Ўзбекистон\nБу йил Ҳаж-2021 мавсуми коронавирус пандемияси сабабли фақат Саудия Арабистони Подшоҳлиги аҳолиси ва ушбу мамлакатда муқим яшаб келаётган фуқаролар учун ташкил... 22.07.2021, Sputnik Ўзбекистон\nмакка, саудия арабистони, мултимедиа, фото\n19:13 22.07.2021 (янгиланди: 19:19 22.07.2021)\nБу йил Ҳаж-2021 мавсуми коронавирус пандемияси сабабли фақат Саудия Арабистони Подшоҳлиги аҳолиси ва ушбу мамлакатда муқим яшаб келаётган фуқаролар учун ташкил этилди.\nҲаж мавсумида хорижий мамлакатлардан зиёратчилар қабул қилинмади.\nБу йил 60 минг киши ҳаж зиёратини амалга ошириши режалаштирилганди.\nМаккада Ҳаж мавсуми.\nҲаж зиёратчилардан ниқобда ва ижтимоий масофани сақлаши талаб этилади.\nҲам мавсумида зиёратчилар Каъбани тавоф қилмоқда.\nАсосий тадбирлар 17- 22 июл кунлари амалга оширилди.


Тўра Боболов: Сизлар борки, осмонимиз мусаффо, сарҳадларимиз тинч, юртимиз обод бўлмоқда\nТўра Боболов: Сизлар борки, осмонимиз мусаффо, сарҳадларимиз...\n8-март Халқаро хотин-қизлар байрами муносабати билан Сурхондарё вилояти ҳокими, ҳарбий-маъмурий сектор раҳбари Т. Боболов ва Жанубий оператив қўмондонлиги бошлиғи, польковник П. Сативалдиев Мудофаа вазирлигининг Термиз гарнизонидаги ҳарбий қисмда бўлиб, ҳарбий хизматчиларнинг оила аъзолари билан учрашди.\nҲарбий шаҳарчада ташкил этилган тадбирда вилоят раҳбари Ватанимиз ҳимоячилари турмуш ўртоқларининг тинч, осуда ҳаётимизни таъминлашдаги беқиёс хизматларини алоҳида эътироф этди. Кейинги йилларда ҳарбийлар оилаларига яратилаётган замонавий шароитлар, уларни ижтимоий ҳимоя қилиш борасида амалга оширилаётган ишлар ва келгусидаги вазифалар ҳақида атрофлича фикр алмашди. Муътабар онахон ва опа-сингилларни байрам билан табриклади.\nЮртимиз тинчлиги, мамлакатимиз ободлиги йўлида туну-кун хизмат қилаётган осайишталик посбонларимизга сизлар ишончли таянч бўлиб турибсизлар, деди Тўра Боболов.Хонадонларига файз бағишлаб, ҳар тарафлама баркамол фарзандларни тарбияламоқдасиз. Ҳозирги глабаллашув даврида дунёнинг айрим давлатларидаги нотинчликдан, қуролли тўқнашувлардан тинч аҳоли азият чекаётгани сир эмас. Шундай қалтис бир замонда сарҳадларимизда мустаҳкам қалқон бўлиб турган мард, жасур турмуш ўртоқларингизнинг барча машаққатларини бирга баҳам кўраётганингизни, уларни рухлантириб турганингизни чуқур ҳис этамиз ва бундай юксак фазилатларингизни ҳамиша қадрлаймиз. Сизлар борки, осмонимиз мусаффо, сархадларимиз тинч, юртимиз обод бўлмоқда.\nТадбирда ҳарбий хизматчиларнинг оила аъзоларига байрам совғалари топширилди.


MEHRTILSIMI.uz – 25 sahifasi – Ижтимоий-ҳуқуқий сайти\nМенинг 9 ёшли болаликдан ногирон қизим бор. Ногиронлиги туфайли қизимнинг отаси ва уйдагилари қизимни қабул қилишмади. Ҳозирги кунда опамникида яшаб келамиз. Маҳаллага моддий ёрдам беришлари…\nСаламат Авезов 23.11.2020\tNo Comments\nСаламат Авезов 19.11.2020\tNo Comments\nМен 1988 йили СССР вақтлари Москва шаҳрида Ҳарбий хизматдан II гуруҳ ногирони бўлиб кайтганман. Шундан 2013 йилгача II гуруҳ ногирони бўлиб пенсия олиб келдим ва…\nСаламат Авезов 15.11.2020\tNo Comments\nМен болаликдан II гуруҳ ногирониман. Мактабда ишлар эдим, бола парваришида эдим. Фарзандим 1 ёш ишга қайтмоқчи эдим раҳбаримиз ишга олишдан бош тортди. Шу тўгрими? Меҳнат…\nСаламат Авезов 13.11.2020\tNo Comments\nМенинг аёлим вақтинча II гуруҳ ногирони, кейинги йил ишга қайтмоқчи, ўз иш ўрнини йўқотмаслик учун қандай тартибда иш жойига ариза ёзиб бериши керак ёки иш…\nСаламат Авезов 23.11.2020 No Comments\nСаламат Авезов 19.11.2020 No Comments\nСаламат Авезов 15.11.2020 No Comments\nСаламат Авезов 13.11.2020 No Comments\nСаламат Авезов 08.12.2016\tFikr bildirish yo’q 735 кўрилди\nСаламат Авезов 14.10.2016\tFikr bildirish yo’q 849 кўрилди\nСаламат Авезов 23.06.2016\tFikr bildirish yo’q 876 кўрилди\nСаламат Авезов 17.03.2016\tFikr bildirish yo’q 958 кўрилди\nСаламат Авезов 29.02.2016\tFikr bildirish yo’q 978 кўрилди\nСаламат Авезов 28.01.2016\tFikr bildirish yo’q 885 кўрилди\nСаламат Авезов 16.07.2015\tFikr bildirish yo’q 963 кўрилди\nСаламат Авезов 21.05.2015\tFikr bildirish yo’q 814 кўрилди\nСаламат Авезов 14.05.2015\tFikr bildirish yo’q 676 кўрилди\nСаламат Авезов 11.12.2014\tFikr bildirish yo’q 782 кўрилди\nСаламат Авезов 06.04.2014\tFikr bildirish yo’q 748 кўрилди\nAvvalgi sahifa Sahifa 1 … Sahifa 24 Sahifa 25\nShu hafta: 2751\nShu oy: 16591


“Тиллар ва адабиёт” кафедраси профессор-ўқитувчиларининг ёши улуғ кексалардан хабар олганлиги тўғрисидаги ҲИСОБОТИ » Kamoliddin Behzod nomidagi Milliy Rassomlik va Dizayn Instituti\nИнститутда «Наврўз» умумхалқ байрамини кенг нишонлашга тайёргарлик кўриш ва уни ўтказиш юзасидан амалга ошириладиган чора-тадбирлар режасига кўра, институт бош биноси жойлашган “Байналминал” маҳалласида истиқомат қилувчи меҳр-мурувватга муҳтож етим-есирлар, ёлғиз қариялар ва ногиронлар аҳволидан хабар олиш, уй ишларида ёрдам кўрсатилади.\nЖумладан, жорий йилнинг 17 март куни институтнинг “Тиллар ва адабиёт” кафедрасининг профессор-ўқитувчилари Байналминал маҳалласида яшовчи Хорунжина Елена Владимировнанинг уйига ташриф буюриб, Наврўз байрами билан муборакбод этдилар. Институт раҳбарияти, хусусан, маънавият бўлими ходимларининг табрикларини етказдилар. Елена Владимировна кафедра профессор-ўқитувчилари билан самимий суҳбатлашиб, ўз ижоди, шунинг билан бирга ҳаётий тажрибалари хақида сўзлаб бердилар. Уй эгаси ўқитувчиларнинг ташрифидан жуда мамнун бўлиб, эътибор ва эҳтиромдан чексиз миннатдорлиги, қалби меҳр-муҳаббатга тўла ўзбек халқига ўз ташаккурини билдирди. Учрашувда кафедра мудири Ф.Тоирова, доцент Г.Тошниёзова, катта ўқитувчи Д.Иноятова, ўқитувчи Г.Азизовалар иштирок этдилар.\n“Тиллар ва адабиёт” кафедра мудири\nИнститутда “Тиллар ва адабиёт” кафедраси томонидан “Тил – миллат кўзгуси” номли ўтказилган байрам тадбири


ОАВ: Хитой Жануби-Хитой денгизидаги баҳсли оролларда қирувчи самолётларни жойлаштирди\n10:02 / 24.02.2016\nХитой ҳукумати Жануби-Хитой денгизидаги Парасель оролларидан бирида бир нечта қирувчи самолётларни жойлаштирди. Бу ҳақда Fox News телеканалига икки нафар америкалик амалдор маълум қилди.\nАҚШ разведкаси Вуди оролида Shenyang J-11 (Су-27 самолётининг лицензион нусхаси) ва Xian JH-7 қирувчи самолётларининг пайдо бўлгани ҳақида маълумотлар олган. Шу оролда бунгача Хитойнинг ракета мажмуалари жойлаштирилганди.\nАввалроқ АҚШ Давлат котиби Жон Керри Жануби-Хитой денгизида қуроллар жойлаштирилишига қарши чиққанди.\nЖануби-Хитой денгизидаги Парасель ороллари ҳудудига эгалик қилиш учун Хитой, Тайвань ва Вьетнам ўртасида баҳс олиб борилади. Хитой ҳукумати ҳудудда инфратузилма, жумладан маржон қояларда сунъий ороллар яратмоқда.


Стартап нима ва уни қандай юритиш керак? Эксперт Умид Абдусатторов билан суҳбат\n19:08 / 23.08.2020\nСтартап нима ва пулсиз иш бошлаш мумкинми? Napa Automative компанияси раҳбари ҳамда Napa технопарки асосчиси, ахборот технологиялар соҳаси мутахассиси Умид Абдусатторов Kun.uz'нинг «Эркин суҳбат» кўрсатувида стартап лойиҳаларни амалга оширишга оид турли саволларга жавоб берди. У тажрибасида йўл қўйилган хато ва айни пайтда соҳада кузатилаётган камчиликларни ҳам маълум қилди.\nМаълумот учун, стартап инглиз тилидан таржима қилинганда «бошловчи, бошланғич» маъноларини англатувчи, фаолияти бошланганига оз муддат ўтган компания ё ташкилотни англатади. Ушбу термин биринчи марта 1976 йили Forbes журналида ишлатилган. Аммо стартап тушунчаси 90 йилларда интернет-компаниялар акциялари юқори қийматга эга бўла бошлаганда кенг ишлатила бошланган.\n— Умид ака айни пайтда нималар билан бандсиз? Ахборот технологиялари жуда тез ўзгаряпти. Жараён ҳақида сўзлаб берсангиз.\n— Пандемия сабаб кўп лойиҳаларимизни онлайн форматга ўтказиб, шу тизимда ишлашга мослашдик, десам ҳам бўлади. Шу кунларда IT компаниялар билан боғланиб талабаларни ишга жойлаш билан шуғулланяпмиз.\n— Пандемия IT соҳасидагилар бизнесига қандай таъсир кўрсатди?\n— Соҳамиз ҳақида гапирсам, пандемияда «сезон»бўлди дея оламан. Чунки барча бизнеслар автоматлашган тизимга, электрон форматга ўтди. Пандемия IT тадбиркорга икки тарафлама имконият берди. Қайсидир компаниялар қамрови, молиявий қудрати кенгайди. Мисол учун «Зум» тармоғини олсак, карантин даврида талаб жуда юқори. Лекин бизга ўхшаган автомотлашган веб-сайт қиладиганларга бироз қийин бўлди. Автоматлаштирамиз деган ишларимиз тўхтади. Айтишим керак, айрим IT компанияларда бу давр қийин кечди. Кўп компаниялар пандемиядан олдин қийналиб ишлашарди. Сабаби ишлаш тизими электрон бўлиб, уларга талаб кам эди. Мисол учун «E-bozor», «My taxi» тизимларида пандемия даврида харидорлар кескин кўпайди. Қўшнимиз тўйхонаси ёпилиб, ҳудуди қизил бўлди. Шунда у тўйхонасини озиқ-овқат бозорчаси қилиб очди. Ҳозир одам харидор кўп. Ўзи умуман олганда тадбиркор учун ҳар куни таваккал.\n— Ўзбекистонда ҳозирги пайтда тадбиркорлик хусусан, IT соҳаси ривожлана бошлади. Кўп нарса интернетга боғлиқлиги учун ривожланмай турганди. Ҳозирда ёшлар стартап лойиҳалар бошлаш ҳақида кўп гапиришади. Сизнингча стартап лойиҳа деганда нимани тушуниш керак?\n— Стартап сўзини ҳамма ўзича талқин қилади. Мен яқинда Исроилда стартап бўйича 15 кун ўқиб келдим. Менимча, стартап ноёб ғояларга эга бизнес тури. Америкадаги ғояни Ўзбекистонга олиб келса, стартап бўладими деса, мен «ҳа» дейман. Чунки адаптация қилиш ҳам мураккаб иш ҳисобланади. Бизда бирор компьютер сотиб олсангиз яхши чиқса индамайсиз. Ёмон чиқса, баъзилар гапиради, бошқалар жим. Америкада қандай чиқса, ўшандай деб ёзади. Одамлар самимий қабул қилишади. Яхши маҳсулот бўлса, яхши экан дейишади, ёмон бўлса, ёмон. Менимча, мана шу одатни ўзимизга ҳам олиб кириш керак. Чунки харидорларга нима маъқул, нима номаъқул билиб олиш осон кечади.\n— Стартапларнинг кўпи онлайн ёки автоматлашган бўлади. Бу ҳақда фикрингиз қандай?\nАлбатта, офлайн стартаплар ҳам кўп. Мен Америкада кўп кўрганман. Стартап деганда нима учун IT тушунилади десангиз, чунки ҳозир IT кирмаган соҳа қолмади. Тасаввур IT билан қолиб кетган. Мана яқинда битта стартап қилишди. Эрталаб соат 7.30-8 да келиб, сизга иккита иссиқ нон, қаймоқ, узум олиб келиб беради. Бу нима стартап деб ўйлашингиз мумкин. Лекин сиз эрталабда Чиғатой бозорга тушиб нон, узум олишга эринасиз. Ҳа, бу одам шуни ўйлади ва бажаряпти. Иссиқ қилиб олиб келяпти. Одамлар таксига ҳам пул беришмоқда. Айтмоқчиманки, стартап фақат IT'дан иборат эмас. Агар бир одамни бошлаган бизнеси юришса, қўшниси уни кўриб худди шундай бир хил бизнес бошласа, бу стартап бўлмайди. Ҳа, янгилик киритса, оригиналлик бўлса,кейин стартап бўлди.\n— Сиз кўп лойиҳалар муаллифисиз. Стартапни бошлаш йўлларини айтинг. Ёзилмаган қоидалари бўлса керак ҳар қалай?\n— Яширмайман. Ҳозирга қадар 15га яқин лойиҳага қўл урилди. Бугунги кунда 2та реклама, 1та фармацевтика яна битта таълим соҳасида жами 4 та стартапимиз ишламоқда. Кўпчилик «стартап бошлаш учун пул керак», деб ўйлайди. Тўғри, мен ҳам бошида шундай ўйлардим. Биринчи бўлиб фақат пул қидирганман. Ғоя бўлган, бир ярим йил инвестор қидирганман. Агар шу вақт ичида ғоямни бир қисмини амалга оширганимда эди, жуда яхши натижаларга эришган бўлар эдим. Ҳозир ўйлаб, шу ўтган вақтга ачинаман. Агар стартап қилмоқчи бўлсангиз, аввало ўзингиз қизиқишингизга қаранг. Сиз кўчада кимнидир бизнеси зўр бўлаётгани учун эмас, айнан шу нарсани қилиш учун ҳам эмас, сиз қайси соҳани устасисиз. Шу бўйича нимадир қила олсангиз, шунга киришинг. Биз ҳозирда ёш IT мутахассисларини танлаб, компанияларга ишга таклиф қилмоқдамиз. Агар стартап бошламоқчи бўлсангиз бировни пулига умуман ишонманг. Ўзингни пулингиз бўлса, қилинг. Чунки бу ишни ҳамма ҳам қила олмайди.\n— Қачон инвестор қидириш керак, буни белгиси борми?\n— Белгиси бор. Мисол учун бизнесимизни бошладик. Талабаларни йиғяпмиз. Уларни ишга тайёрлаяпмиз ва компанияларга таклиф қиляпмиз. Ва улар ишга кириб, ишлашни бошлашди. Шу жараёнда компаниялар сизга пул тўлайди. Стартап лойиҳа учун инвестор қидиришни ана шу пул тўланганидан кейин бошланг. Бу соҳага ўзингизни пулингиз билан киринг. Шунда яхши бўлади. Барака топасиз. Стартап муваффақиятли бўлиши учун уни ҳар куни янгилаб, назорат қилиб туриши керак. Бизнес жонли организмга ўхшайди. Муаммоларга мослашган инсонгина яхши бизнес моделга айланиш мумкин.\n— Калифорниядаги стартап муҳити ҳақида гапириб беринг. Биз у ерликлардан нималарни ўрганишимиз мумкин?\nСтартап яхши ривожланиши учун сифатли интернет зарур. Ҳозир Ўзбекистонда 30 та одам видео алоқада ўтирган бўлса, хиралашиб, ўча бошлайди интернет. Биринчи ўринда интернет яхши ишлаши керак. Иккинчи босқич, бу қонунлар ишлаши, уларга амал қилиш масаласи. Бугун ITчиларга яхши имтиёзлар бериляпти.. Ҳозир ким стартап бошламоқчи бўлса, яхши ғоялари бўлса кредитлар ҳам бериляпти. Лекин кўпчилик қўрқади бу ишни бошлашга. Албатта, бу соҳани танлаган одам чиройли муомала қилишни, тақдимотларда чиқишни пухта ўзлаштириши керак. Бюджет қанчалиги, бу йил қанча, кейинги йил қанча сармоя ва даромад бўлади барчасини билиши зарур. Айтишим керак, икки уч йил олдин бугунгидек шароит йўқ эди Ўзбекистонда. Аммо янада яхши бўлмасак хориждан ортда қолаверамиз.\n—Ўзбекистонда қайси йўналишларда стартаплар ривожланаётганини кўряпсиз? Келажакда қанақа соҳа ёки йўналишда стартаплар бўлишини, ривожланишини кўпроқ истар эдингиз?\n—Фақатгина Ўзбекистонда эмас бутун дунёда электрон савдо ривожланяпти. Мисол, Америкада ҳеч ким магазинга бориб харид қилмайди. Тўғри, бориб айланиб кўриб, маҳсулотни танлайди. Кейин танлаган нарсасини интернетдан буюртма беради. Чунки интернетда ўша нарса 20 фоиз арзон бўлади. Нега?Чунки светга пул ишлатмайди, жой солиғи, сотувчиси йўқ. Дўконнинг харажати олиб ташланиши ҳисобига арзон сотади. Бизда ҳали унақа даражага чиқмади. Шу тизим ишлаши керак деб ўйлайман. Агар бу ишласа шу соҳада муваффақиятга эришилади. Ўзбекистонда исталган стартапни ривожлантирса бўлади. Фақат хизмат кўрсатиш соҳасига эътиборни кучайтириш зарур. Сервис яхши ишлаши керак. Шу нарса ҳам бизга ҳали кириб келмаган. Бу ҳам бизнесда энг муҳим жиҳат деб биламан. Мен ёмон кўрган нарсам битта компания раҳбари билан боғланишингиз учун мураккаб бир йўлни босиб ўтасиз. Чет элда бундай эмас. Раҳбар билан бемалол боғлана оласиз. Айтмоқчиманки, бизда қачон стартап яхши бўлади, сервис яхши бўлса. Иккита магазин бўлса, қайси бири яхши хизмат қилса, гўзал муомала қилса, сиз ўшанга-яхшисига харидор бўласиз. Бу аниқ.\nТасвирчи ва монтаж устаси Нуриддин Нурсаидов\n15:20 / 12.11.2018\nФойдали, аммо муваффақиятсиз: 2018 йилда ёпилиб кетган энг қиммат стартаплар\n18:30 / 14.10.2016\nШвецияда 3 ғилдиракли электромобиль ишлаб чиқарилади


Хитой Шавкат Мирзиёевни “Бир макон, бир йўл” форумига таклиф қилди\n05:25 14 Август 2020\n18:35 16.01.2019 Ҳавола олиш\nЎзбекистон Ташқи ишлар вазири Абдулазиз Камилов Хитой Халқ Республикасининг Фавқулодда ва Мухтор Элчиси Цзян Янни қабул қилди.\nТОШКЕНТ, 16 янв – Sputnik. Элчи Пекин шаҳрида ўтказиладиган “Бир макон, бир йўл” иккинчи халқаро форумида иштирок этиш учун Ўзбекистон президенти номига йўлланган Хитой томонининг расмий таклифномасини топширди. Бу ҳақда Ўзбекистон ТИВ матбуот хизмати хабар берди.\nГерманияга ташриф: Мирзиёев Берлинда ким билан музокара ўтказади\nЎзбекистон Ташқи ишлар вазири Абдулазиз Камилов 16 январь куни Хитой Халқ Республикасининг Фавқулодда ва Мухтор Элчиси Цзян Янни қабул қилди. Суҳбат чоғида 2019 йил учун мўлжалланган Ўзбекистон – Хитой кун тартибининг долзарб масалалари юзасидан фикр алмашилди.\nШунингдек, учрашувда Тошкент шаҳрида олий даражадаги Ўзбекистон – Хитой учрашувини ўтказишнинг амалий жиҳатлари ҳам муҳокама қилинди.\nШавкат Мирзиёевнинг Ҳиндистонга ташриф санаси маълум бўлди\n“Бир макон, бир йўл” форуми илк бор Пекин шаҳрида 2017 йилда ўтказилди. Мазкур форумда 30 га яқин давлат ва ҳукумат раҳбарлари ҳамда йирик халқаро ташкилот раҳбарлари иштирок этишганди. “Бир макон, бир йўл” иккинчи халқаро форум жорий йилнинг апрель ойида ўтказилиши режалаштирилган.\nЎзбекистонда коронавирус: 13 август асосий хабарлари\nБир сутка давомида 439 кишида коронавирус аниқланди, Ўзбекистонда коронавирус инфекцияси қайд этилганлар сони 33 093 нафарни ташкил қилмоқда.\n18:54 "Ўз айбини ҳис қилармикан?" Хитой Помпеони "телбаларча ёлғон"да айблади


Жиззахда профилактик тадбир ўтказилди\nҲозирги глобаллашув даврида хотин-қизларнинг ҳуқуқ ва эркинликлари, қонуний манфаатларини ҳимоя қилиш муҳим ўрин тутади. Айниқса, аёлларни турмушда, иш жойларида, таълим муассасаларида ва бошқа жойларда тазйиқ ҳамда зўравонликдан ҳимоя қилиш масаласи долзарб аҳамиятга эга.\nШундан келиб чиқиб, жорий йилда қабул қилинган “Аёлларни тазйиқ ва зўравонликдан ҳимоя қилиш тўғрисида”ги Қонун юртимизда аёлларга бўлган эътибор ва ғамхўрликнинг яққол ифодасидир.\nЖиззах вилоят божхона бошқармасида ташкил этилган профилактик тадбир ҳам ушбу мавзу юзасидан аёлларнинг ҳуқуқий саводхонлигини ошириш билан бирга оилада ҳар хил нохуш ҳолатларнинг олдини олишга қаратилди.\nУнда вилоят Хотин-қизлар қўмитаси мутахассислари, вилоят Адлия бошқармаси ҳамда Маънавият ва маърифат маркази вакиллари, шунингдек, бошқарма ходимларининг оилалари иштирок этишди.\nТадбирда дастлаб бошқарманинг хотин-қизлар қўмитаси бошланғич ташкилоти раиси М.Қосимова сўзга чиқиб, ушбу тадбирдан кўзланган асосий мақсад ҳақида тўхталиб, аёлларга нисбатан тазйиқ ва зўравонлик ҳолатларининг олдини олиш, уларни аниқлаш ва уларга чек қўйиш чора-тадбирлари, бу борада олиб борилаётган ишлар хусусида батафсил маълумотлар бериб ўтди.\nШунингдек, бошқарманинг Ўз хавфсизлик гуруҳи раҳбари Б.Анварханов ҳам тадбир давомида ўз фикр-мулоҳазалари билан иштирок этиб, божхона тизимида турли нохушликларни олдини олишда оиладаги тинч ва осойишта муҳит асосий ўринга эга эканлигини айтиб ўтди. Айниқса божхона соҳасида коррупциянинг олдини олиш, бунга қарши барча бирдек курашиши ва эътиборли бўлиши лозимлиги алоҳида таъкидланди.\nУчрашув давомида мавзу юзасидан аёлларни қизиқтирган саволларга мутахассислар томонидан ҳуқуқий тушунчалар ва жавоблар берилди.


“Сиздан угина, биздан бугина”: Яна бир фирибгар жазога тортилди\n13:17 / 19.03.2017\nУ тенгилар аллақачон машинали, уйли-жойли бўлиб кетишди. Ҳатто ота-онасиз ўсган синфдоши Маматбой ҳам. Навбаҳорлик Шароф (исмлар ўзгартирилди) шу ҳақда ўйлаб ўтираркан, миясига келган фикрдан бирдан суюниб кетди. «Қандай қилиб тез бойиш мумкин, дея ўзига савол берди у. – Албатта, ўзгаларнинг ҳисобига-да!»\n...Шароф тумандаги «Қизилработ» маҳалла фуқаролар йиғинида истиқомат қилувчи фуқаро Бахтинисо Самадовага ўзини нуфузли идора раҳбариман деб таништирди. Унинг ўғли Аҳмадни ўзи яшайдиган хонадонга доимий яшаш учун рўйхатга қўйиб, ишга жойлаштиришни ваъда қилди.\n– Энди ўзингиз биласиз, опа, – салмоқлаб гап бошлади Шароф. – Сиздан угина, биздан бугина, деганларидай...\n– Тушундим, тушундим. Қандай хизмат бўлса, биз тайёрмиз. Фақат шу ўғлим – ёлғиз ишонганим, унинг ишини ҳал қилиб берсангиз, бас. Ҳа дегани туяга мадад, мана шу атаганимизни олиб қўйсангиз.\nФирибгар қошларини чимирди. Афтидан қоғозга ўралган пулнинг чўғи уни чўчитиб юборган бўлса ҳам сиртига сув юқтирмади. Устамонлик билан юзига ниқоб тақишга улгурди:\n– Опа, сиз бозордан гўшт сотиб олаётганингиз йўқ. Ўғлингизни ишга киришини истайсизми ўзи?! Олинг пулингизни! Сизни тушунган аёл деб гап бошлагандим. Бўлди, сиз билан ишимиз битмади.\n– Ҳой, кечиринг укажон. Мен... билмасдан... ҳалигидай деб ўйлаб¬ман.\nХуллас, «савдо» Шарофнинг фойдасига ҳал бўлди. Саккиз миллион сўмга келишилди.\nБахтинисо пулни беришга берди-ю, аммо... Шу «аммо»си қимматга тушди унга. Шароф Ҳамдамов фирибгарларга хос тарзда баҳоналар тўқишга тушиб кетди. «Мана бўлди, ана бўлди», «Сабр қилинг, эртага ҳал бўлади» каби гапларни яхшилаб ёдлаб олган экан, шекилли, ҳар сафар эринмай такрорлайверди.\nҲар нарсанинг чегараси бор. Алалхусус, «иш битмади». Ҳар иккала томон ҳам қонун олдида жавоб беришларига тўғри келди.\nМанба: “Постда” газетаси